|  |
| --- |
| **СПРАВКА****ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ ОТ ОБЩЕСТВЕНИТЕ КОНСУЛТАЦИИ НА ПРОЕКТА НА РЕШЕНИЕ НА МИНИСТЕРСКИЯ СЪВЕТ ЗА ОДОБРЯВАНЕ НА ПРОЕКТ НА ЗАКОН ЗА ИЗМЕНЕНИЕ И ДОПЪЛНЕНИЕ НА КОДЕКСА НА ТЪРГОВСКОТО КОРАБОПЛАВАНЕ** |
| **№** | **Организация/потребител****/вкл. начина на получаване на предложението/** | **Бележки и предложения** | **Приети/****неприети** | **Мотиви** |
|  | **Сдружение с нестопанска цел „Българска дунавска камара“**получено по електронната и по обикновената поща | Във връзка с публикувания за обществено обсъждане в електронен вид проект на Закон за изменение и допълнение на КТК, обн. ДВ бр. 55 и 56 от 1970 г., напомняме Ви, че с писмо № БДК-П-139/26.09.2016 г. СНЦ „БЪЛГАРСКА ДУНАВСКА КАМАРА“ предложи промяна в същия Кодекс. Използвайки публикувания проект на Закон за изменение и допълнение на КТК и въз основа на гореизложеното, повторно предлагаме следните промени в чл. 88 на КТК:„1. Чл. 88:1. Заличава се ал. 4 на чл. 88 на КТК;2. Ал. 5 и ал. 6 на чл. 88 на КТК стават съответно ал. 4 и ал. 5.“**Мотиви:** През последните години се задълбочи проблемът с липсата на кадри в българското дунавско корабоплаване. Ситуацията е особено тревожна с недостига на квалифицирани кадри – капитани и главни механици. Не е далеч деня, в който много кораби ще спрат да плават поради липса на екипаж.Доколкото ни е известно, подобно е положението и в българското морско корабоплаване.При нас задоволително решение е наемането на украински капитани и главни механици, но за целта е необходима малка промяна в КТК. | Неприето | В регистъра на корабите, плаващи под българско знаме, са вписани 66 (шестдесет и шест) кораба, осъществяващи международни плавания по вътрешните водни пътища на Европа. От тях 55 (петдесет и пет) са вписани в пристанища от района на действие на дирекция „Речен надзор– Русе“ и 11 (единадесет) – в района на действие на дирекция „Речен надзор– Лом“.Съгласно регистъра на морските лица, към настоящия момент 321 (триста двадесет и едно) морски лица притежават правоспособност „капитан вътрешно плаване“, с право да заемат длъжност „капитан“ или „корабоводител“ на кораби, превозващи товари или пътници по река Дунав. От тях 298 (двеста деветдесет и осем) са в района на действие на дирекция „Речен надзор – Русе“ и 23 (двадесет и трима) – в района на действие на дирекция „Речен надзор Лом.Само от водените на отчет в дирекция „Речен надзор – Русе“ морски лица с правоспособност „капитан вътрешно плаване“, 90 (деветдесет) имат право да заемат длъжност „капитан“ или „корабоводител“ на кораби, плаващи във всички участъци на река Дунав от km 0 доkm 2414, а 20 (двадесет)– в участъците от km 2414 до km 374,100 (без участъка Силистра – Сулина). Останалите имат възможност да разширят правата си за плаване във всички участъци по нормативно установения ред – след като натрупат необходимия плавателен стаж (необходимия брой „преминавания“) и положат съответния изпит.Съгласно регистъра на морските лица, към настоящия момент 256 (двеста петдесет и шест) морски лица притежават правоспособност „механик вътрешно плаване“ с право да заемат длъжност „механик“ на търговски кораби, плаващи по вътрешните водни пътища на Европа във всички участъци на река Дунав от km 0 до km 2414. Отделен е въпросът, че съгласно Наредба № 6 от 2012 г. за компетентност на морските лица в Република България (обн., ДВ, бр. 31 от 2012 г., изм. и доп., бр. 81 от 2013 г., бр. 84 от 2014 г., бр. 83 от 2015 г. и бр. 10 от 2017 г.) е допустимо функциите на механик да се изпълняват от лице, заемащо на борда длъжност „корабен моторист“ или „моряк-моторист“.От посочените данни се налага извод, че проблемът не се състои в „липса на кадри“. |